**KLAIPĖDOS MIESTO SAVIVALDYBĖS TARYBA**

**STRATEGINĖS PLĖTROS KOMITETAS**

**POSĖDŽIO PROTOKOLAS**

2013 m. gruodžio 10 d. Nr. TAR – 123

Klaipėda

Posėdis įvyko 2013-12-02. Pradžia 13.30 val.

Posėdžio pirmininkas – Artūras Razbadauskas.

Posėdžio sekretorė – Lietutė Demidova.

 Posėdyje dalyvauja komiteto nariai Arūnas Barbšys, Lina Skrupskelienė, Savivaldybės administracijos darbuotojai: Indrė Butenienė, Vitalijus Juška.

 Darbotvarkė:

       1. Informacija apie priežastis dėl neįgyvendintų priemonių. Pranešėjas V. Juška
 2. Klaipėdos miesto savivaldybės 2014-2016 metų strateginio veiklos plano projekto pristatymas. Pranešėja I. Butenienė.

 Darbotvarkei pritarta bendru sutarimu.

       1. SVARSTYTA. Informacija apie priežastis dėl neįgyvendintų priemonių.

 Pranešėjas – V. Juška, Paveldosaugos skyriaus vedėjas. Primena kad priemonės yra neįgyvendintos dėl žmogiškųjų išteklių trūkumo (pasikeitė skyriaus vedėjas, skyriuje dirba vyresnio amžiaus darbuotojai).

 Sako, kad atlikus vykdomų sutarčių analizę nustatyta, kad iki 2013 metų pabaigos nebus atlikti planuoti darbai ir nebus panaudoti Miesto urbanistinio planavimo programosskirti asignavimai šioms priemonėms: „Laivitės“ teritorijos detaliojo plano parengimas (perskirstytos lėšos), žemės sklypo Danės g.19 ir juos supančios aplinkos detaliojo plano parengimas (dėl neapsisprendimo esamo Muzikinio teatro pastato galimos rekonstrukcijos ar naujo pastato statybos perskirstytos lėšos, numatant finansavimą 2014 m.), žemės sklypų Bangų g. 7, Gluosnių g. 8 ir juos supančios aplinkos detaliojo plano sprendinių keitimo teritorijos daliai prie Bangų gatvės detaliojo plano parengimas (finansuotojas UAB „SBTF“, biudžetinės lėšos nebus naudojamos), viešojo naudojimo erdvių miesto istorinėje dalyje detaliojo plano parengimas (atliktos viešojo svarstymo procedūros, parengti sprendiniai teikiami Nuolatinei statybos komisijai derinti. Likusią sumą perskirstyti, numatant finansavimą 2014 metams), žemės sklypo tarp Didžiojo vandens g., Pasiuntinių g., Tomo g. ir Vežėjų g. detaliojo plano parengimas (perskirstyti lėšas, numatant finansavimą 2014 metams iki 2014-06-13 sąlygų galiojimo termino, visiško projekto užbaigimo), kultūrinės vertės nustatymo objektų dokumentacijos parengimas (2013-12-09 vyks viešas pirkimas), Skulptūrų parko sutvarkymo ir vizualinės informacinės sistemos sukūrimo koncepcijos parengimas (perskirstyti lėšas, numatant finansavimą 2014-2015 metams), senamiesčio ir miesto istorinės dalies viešųjų erdvių tvarkybos techninių projektų parengimas (perskirstyti lėšas, numatant finansavimą 2014 metams).

 NUTARTA:

 1. Informacija išklausyta.

 2. Pakviesti Urbanistinės plėtros departamento direktorių į komiteto posėdį paaiškinti dėl kokių priežasčių neįgyvendintos priemonės.

 2. SVARSTYTA. Klaipėdos miesto savivaldybės 2014-2016 metų strateginio veiklos plano projekto pristatymas.

 Pranešėja – I. Butenienė, Strateginio skyriaus vedėja pristato kiekvieną programą, paaiškina, kas jose yra naujo, kokie darbai vyksta ir koks lėšų poreikis. Informuoja, kad parengtas Strateginis planas viršija biudžetą. Biudžetas 191 mln. Lt poreikis 205 mln. Lt. Teigia, kad priemonių finansavimas bus koreguojamas.

 A. Razbadauskas prašo pakomentuoti (Miesto urbanistinio planavimo programa) dėl darbų Atgimimo aikštėje.

 I. Butenienė sako, kad numatoma rengti galimybių studiją ir paraleliai daryti žvalgomuosius archeologinius tyrimus.

 V. Juška akcentuoja, kad archeologiniai tyrimai svarbūs. Juos atlikus bus aišku ar teritorija archeologiniu pobūdžiu, nors tuo neabejojama, vertinga.

 A. Barbšys primena, kad buvo kalbėta dėl karių kapų, teiraujasi, koks gali būti lėšų poreikis.

 V. Juška sako, kad minimalus poreikis 10 tūkst. Lt.

 A. Barbšys klausia, kiek lėšų buvo skiriama (Valdymo programa) reprezentacinėms išlaidoms.

 I. Butenienė informuoja, kad 2013 metams buvo skirta 15 tūkst. Lt.

 A. Razbadauskas siūlo Smulkaus ir vidutinio verslo tarybai peržiūrėti IV programą.

 A. Barbšys domisi, kokios lėšos bus naudojamos (Aplinkos apsaugos programa) požeminių, pusiau požeminių konteinerinių aikštelių įrengimui.

 I. Butenienė sako, kad bus naudojamos perteklinės lėšos (vietinės rinkliavos lėšos).

 A.Barbšys klausia, kodėl festivaliams (Miesto kultūrinio savitumo puoselėjimo bei kultūrinių paslaugų gerinimo programa) norima duoti daugiau lėšų.

 I. Butenienė sako, kad yra toks prašymas.

 A. Barbšys teiraujasi, ar didinamas sveikatos programos (Sveikatos apsaugos programa) finansavimas.

 I. Butenienė sako, kad bendroje sumoje finansavimas mažesnis.

 NUTARTA:

 1. Siūlyti:

 1.1. Klaipėdos miesto savivaldybės 2014-2016 metų strateginio veiklos plano projekto atitinkamas programas apsvarstyti atitinkamose visuomeninėse tarybose ir komisijose (Kultūros ir meno, Jaunimo reikalų, Švietimo, Asmens sveikatos priežiūros, Sporto, Smulkiojo ir vidutinio verslo).

 1.2. Įpareigoti administraciją pateikti informaciją Strateginės plėtros komitetui apie siūlymus strateginiam 2014-2016 metų veiklos planui.

 2. Informacija išklausyta.

 Posėdis baigėsi 14.50 val.

Posėdžio pirmininkas Artūras Razbadauskas

Posėdžio sekretorė Lietutė Demidova